এই দিনে ছাপা সুতির শাড়ি পরে দেওয়া হয় ঘটপূজা। তাই ডিজাইনাররা সুতি শাড়িতে জুড়েছেন নানান নকশা। ভিন্নতা আনতে শাড়ির আঁচল ও কুচিতে একই ডিজাইন করা হয়েছে। জমিনের ডিজাইন আবার আলাদা। পছন্দের শীর্ষে রয়েছে ফুলেল মোটিফ। এ ছাড়া থাকছে প্রিন্ট, জ্যামিতিক নকশা, জামদানি প্রিন্ট ও স্ট্রাইপ। এবারের পূজার সুতির শাড়িতে শেইডের ব্যবহারও বেশ চোখে পড়ছে। শাড়ির উপরে ও নিচে একই রংয়ের ২টি আলাদা শেইড ব্যবহার হয়েছে। প্রিন্টের শাড়িতে একটু জমকালোভাব আনতে চাইলে বেছে নিন সুতার নকশা করা পাড়ের শাড়ি। ভিন্নতা চাইলে নিতে পারেন বাটিকের শাড়ি। একরঙা পাড় বা পাড় ছাড়া ভেজিটেবল ডাইয়ের বাটিক শাড়ি এ দিনে বেশ মানাবে। ৬শ’ থেকে ১ হাজার ২শ’ ৫০ টাকার মধ্যেই পেয়ে যাবেন ষষ্ঠীর সুতির শাড়ি।